ᱵᱟᱸᱠᱩᱲᱟ ᱦᱚᱱᱚᱛ

ᱵᱟᱸᱠᱩᱲᱟ ᱦᱚᱱᱚᱛ ᱫᱚ ᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱵᱟᱨ ᱜᱮᱞ ᱯᱮ  ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱟᱨ ᱵᱟᱸᱠᱩᱲᱟ ᱜᱮ ᱦᱚᱱᱚᱛ ᱨᱮᱱᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱹᱭ ᱫᱚ ᱠᱟᱱᱟ ᱾ ᱵᱟᱸᱠᱩᱲᱟ ᱦᱚᱱᱚᱛ ᱫᱚ ᱢᱤᱫᱽᱱᱤᱯᱩᱨ ᱠᱷᱚᱱᱰ ᱨᱮᱭᱟᱜ ᱢᱤᱫ ᱴᱮᱱ ᱦᱟᱹᱴᱤᱧ ᱠᱟᱱᱟ᱾ ᱜᱚᱴᱟ ᱦᱚᱱᱚᱛ ᱨᱮ ᱞᱮᱠᱷᱟ ᱜᱩᱴ ᱖,᱘᱘᱒ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱞᱮᱠᱷᱟ ᱜᱩᱴ : ᱓,᱕᱖᱙,᱒᱙᱒ ᱡᱚᱱᱟ, ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱾

 ᱧᱩᱛᱩᱢ ᱪᱷᱟᱹᱴᱷᱭᱟᱹᱨ 
‘ᱵᱟᱸᱠᱩᱲᱟ ‘ ᱟᱹᱲᱟᱹᱵᱟᱠᱷᱲᱟ ᱟᱭᱢᱟ ᱦᱚᱲ ᱢᱩᱫᱨᱮ ᱠᱟᱛᱷᱟ ᱨᱟᱯᱟᱪᱟᱜ ᱢᱮᱱᱟᱜᱼᱟ । ᱠᱳᱞ-ᱢᱩᱸᱰᱟ ᱠᱚᱣᱟᱜ ᱯᱟᱹᱨᱥᱤ ᱛᱮ ᱳᱲᱟ ᱥᱮ ᱲᱟ ᱥᱟᱵᱟᱫᱽ ᱨᱮᱱᱟᱜ ᱢᱮᱱᱮᱫ ᱫᱚ ᱵᱚᱥᱚᱛᱤ । ᱵᱟᱸᱠᱩ ᱟᱹᱲᱟᱹ ᱨᱮᱱᱟᱜ ᱢᱮᱱᱮᱫ ᱫᱚ ᱪᱟᱭᱞᱟᱪᱩᱭᱞᱩ, ᱪᱷᱚᱛᱷᱱᱟᱜᱽᱯᱩᱨ ᱢᱟᱞᱵᱷᱩᱢᱤ ᱨᱮᱱᱟᱜ ᱚᱝᱥᱚ । ‘ᱵᱟᱸᱠᱩᱲᱟ’ ᱧᱩᱛᱩᱢ ᱫᱚ ᱵᱟᱸᱠᱟ ᱥᱟᱵᱟᱫ ᱠᱷᱚᱱ ᱦᱮᱪ ᱟᱠᱟᱱᱟ ᱢᱮᱱᱛᱮ ᱟᱭᱢᱟ ᱦᱚᱲ ᱠᱚ ᱢᱚᱱᱮᱭᱮᱫᱟ । ᱱᱚᱣᱟ ᱦᱚᱱᱚᱛ ᱨᱮᱱ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱧᱩᱛᱩᱢᱟᱱ ᱫᱮᱵ ᱠᱚ ᱢᱩᱫᱨᱮ ᱢᱤᱫᱴᱟᱹᱝ ᱠᱟᱱᱟᱭ ᱫᱷᱚᱨᱢᱚᱛᱟᱠᱚ । ᱚᱱᱟ ᱠᱚᱨᱮᱱ ᱦᱚᱲ ᱩᱱᱤ ᱫᱮᱵ ‘ᱵᱟᱸᱠᱩᱲᱟ ᱨᱟᱭ’ ᱧᱩᱛᱩᱢ ᱛᱮᱠᱚ ᱦᱚᱦᱚᱣᱟᱭ ᱠᱟᱱ ᱛᱟᱦᱮᱱᱟ । ᱚᱱᱟ ᱠᱚᱨᱮᱱ ᱧᱩᱛᱩᱢᱟᱱ ᱜᱚᱢᱠᱮ ᱠᱚᱣᱟᱜ ᱠᱟᱛᱷᱟ ᱞᱮᱠᱟᱛᱮ, ᱦᱚᱱᱚᱛ ᱨᱮᱱᱟᱜ ᱥᱚᱫᱚᱨ ᱵᱟᱸᱠᱩᱲᱟ ᱧᱩᱛᱩᱢ ᱦᱤᱩᱭ ᱟᱠᱟᱱᱟ ᱱᱚᱣᱟ ᱥᱟᱦᱟᱨ ᱛᱷᱟᱯᱚᱱ ᱟᱠᱟᱫ ᱱᱚᱣᱟ ᱴᱚᱴᱷᱟ ᱨᱮᱱ ᱜᱳᱥᱴᱷᱤᱯᱚᱛᱤ ᱱᱮᱛᱟ ᱵᱟᱸᱠᱩ ᱨᱟᱭ ᱟᱜ ᱧᱩᱛᱩᱢᱛᱮ । ᱟᱨᱦᱚᱸ ᱮᱴᱟᱜ ᱧᱩᱛᱩᱢᱟᱱ ᱜᱚᱢᱠᱮ ᱠᱚᱣᱟᱜ ᱠᱟᱛᱷᱟ ᱞᱮᱠᱟᱛᱮ, ᱵᱤᱥᱱᱩᱯᱩᱨ ᱨᱮᱱ ᱨᱟᱡᱟ ᱵᱤᱨ ᱦᱟᱢᱵᱤᱨ ᱨᱮᱱ ᱒᱒ ᱜᱚᱴᱟᱝ ᱠᱚᱲᱟ ᱢᱩᱫᱨᱮ ᱧᱩᱛᱩᱢᱟᱱ ᱠᱚᱲᱟ ᱵᱤᱨ ᱵᱟᱸᱠᱩᱲᱟ ᱟᱜ ᱧᱩᱛᱩᱢᱛᱮ ᱱᱚᱣᱟ ᱧᱩᱛᱩᱢ ᱦᱩᱭ ᱟᱠᱟᱱᱟ ᱾ ᱨᱟᱡᱟ ᱵᱤᱨ ᱦᱟᱢᱵᱤᱨ ᱟᱡᱟᱜ ᱨᱟᱡᱽᱡᱚ ᱒᱒ᱜᱚᱴᱟᱝ ᱦᱟᱹᱴᱤᱝ ᱨᱮᱭ ᱦᱟᱹᱴᱤᱝ ᱞᱮᱫᱟ ᱾ ᱢᱤᱫ ᱢᱤᱫ ᱴᱚᱴᱷᱟ ᱢᱤᱫ ᱢᱤᱫ ᱠᱚᱲᱟ ᱠᱚ ᱦᱟᱹᱴᱤᱝ ᱨᱮᱠᱚ ᱧᱟᱢ ᱞᱮᱫᱟ । ᱡᱚᱭᱵᱮᱞᱤᱭᱟᱹ ᱴᱚᱴᱷᱟ ᱫᱚ ᱵᱤᱨ ᱵᱟᱸ ᱠᱩᱲᱟ  ᱟᱜ ᱵᱷᱟᱜ ᱨᱮ ᱯᱟᱲᱟᱣ ᱞᱮᱱᱟ । ᱩᱱᱤᱜᱮ ᱵᱟᱸᱠᱩᱲᱟ ᱥᱟᱦᱟᱨ ᱫᱚᱭ ᱛᱮᱭᱟᱨ ᱨᱟᱠᱟᱵ ᱞᱮᱫᱟ । ᱟᱨᱦᱚᱸ ᱠᱚ ᱞᱟᱹᱭᱟ, ‘ᱵᱟᱸᱠᱩᱲᱟ’ ᱧᱩᱛᱩᱢ ᱫᱚ ‘’ᱵᱟᱱᱠᱩᱸᱰᱟ’” ᱧᱩᱛᱩᱢ ᱨᱮᱱᱟᱜ ᱵᱟᱹᱲᱤᱪ ᱧᱩᱛᱩᱢ । ‘ᱵᱟᱱᱠᱩᱸᱰᱟ’ ᱟᱹᱲᱟᱹ ᱨᱮᱱᱟᱜ ᱢᱮᱱᱮᱫ ᱫᱚ ᱢᱚᱬᱮ ᱜᱚᱴᱟᱝ ᱢᱟᱨᱟᱝ ᱯᱩᱠᱷᱲᱤ । ᱢᱟᱨᱮ ᱥᱚᱨᱠᱟᱨᱤ ᱠᱟᱜᱚᱡ ᱯᱚᱛᱨᱚ ᱠᱚᱨᱮ ᱫᱚ ᱤᱝᱨᱮᱡᱤ Bacoonda ᱧᱩᱛᱩᱢ ᱧᱟᱢ ᱟᱠᱟᱱᱟ ।

 ᱯᱨᱚᱥᱟᱥᱚᱱ ᱵᱤᱵᱷᱟᱜ 
ᱵᱟᱸᱠᱩᱲᱟ ᱦᱚᱱᱚᱛ ᱨᱮ ᱢᱳᱴ ᱯᱮᱭᱟ ᱢᱚᱦᱤᱚᱠᱩᱢᱟ ᱢᱮᱱᱟᱜᱼᱟ ᱾ ᱱᱚᱣᱟ ᱠᱚᱫᱚ ᱦᱩᱭᱩᱜ ᱠᱟᱱᱟ - 
 ᱵᱟᱸᱠᱩᱲᱟ ᱥᱚᱫᱚᱨ ᱢᱚᱦᱚᱠᱩᱢᱟ
 ᱵᱤᱥᱱᱩᱯᱩᱨ ᱢᱚᱦᱚᱠᱩᱢᱟ 
 ᱠᱷᱟᱛᱲᱟ  ᱢᱚᱦᱚᱠᱩᱢᱟ 

ᱱᱚᱣᱟ ᱢᱚᱦᱚᱠᱩᱢᱟ  ᱠᱚᱨᱮᱱᱟᱜ ᱢᱳᱴ ᱒᱓ ᱜᱚᱴᱟᱝ ᱵᱚᱱᱚᱛ ᱢᱮᱱᱟᱜᱼᱟ । ᱱᱚᱣᱟ ᱠᱚᱫᱚ ᱦᱩᱭᱩᱜ ᱠᱟᱱᱟ -

ᱱᱤᱞ ᱨᱚᱝ - ᱠᱷᱟᱛᱲᱟ ᱢᱚᱦᱚᱠᱩᱢᱟ 
ᱦᱟᱹᱨᱭᱟᱹᱲ - ᱵᱟᱸᱠᱩᱲᱟ ᱥᱚᱫᱚᱨ ᱢᱚᱦᱚᱠᱩᱢᱟ 
ᱜᱳᱞᱟᱯᱤ - ᱵᱤᱥᱱᱩᱯᱩᱨ ᱢᱚᱦᱚᱠᱩᱢᱟ

 ᱤᱸᱫᱽᱯᱩᱨ ᱵᱚᱱᱚᱛ
 ᱤᱱᱫᱟᱥ ᱵᱚᱱᱚᱛ 
 ᱳᱱᱰᱟ ᱵᱚᱱᱚᱛ
 ᱠᱳᱛᱩᱞᱯᱩᱨ ᱵᱚᱱᱚᱛ 
 ᱠᱷᱟᱛᱲᱟ ᱵᱚᱱᱚᱛ
 ᱜᱚᱝᱜᱟᱡᱚᱞᱜᱷᱟᱹᱴᱤ ᱵᱚᱱᱚᱛ
 ᱪᱷᱟᱛᱱᱟ ᱵᱚᱱᱚᱛ
 ᱡᱚᱭᱯᱩᱨ ᱵᱚᱱᱚᱛ 
 ᱛᱟᱞᱰᱟᱝᱨᱟ ᱵᱚᱱᱚᱛ
 ᱯᱟᱛᱨᱚᱥᱟᱭᱮᱨ ᱵᱚᱱᱚᱛ 
 ᱵᱚᱲᱡᱳᱲᱟ ᱵᱚᱱᱚᱛ
 ᱵᱟᱸᱠᱩᱲᱟ ᱑ ᱵᱚᱱᱚᱛ 
 ᱵᱟᱸᱠᱩᱲᱟ ᱒ ᱵᱚᱱᱚᱛ
 ᱵᱤᱥᱱᱩᱯᱩᱨ ᱵᱚᱱᱚᱛ
 ᱢᱮᱡᱤᱭᱟ ᱵᱚᱱᱚᱛ
 ᱨᱟᱭᱯᱩᱨ ᱵᱚᱱᱚᱛ 
 ᱨᱟᱹᱱᱤᱵᱟᱸᱫᱷ ᱵᱚᱱᱚᱛ
 ᱥᱟᱞᱛᱳᱲᱟ ᱵᱚᱱᱚᱛ
 ᱥᱟᱨᱮᱸᱜᱟ ᱵᱚᱱᱚᱛ
 ᱥᱤᱢᱞᱟᱯᱟᱞ ᱵᱚᱱᱚᱛ
 ᱥᱳᱱᱟᱢᱩᱠᱷᱤ ᱵᱚᱱᱚᱛ
 ᱦᱤᱨᱵᱟᱸᱫᱷ ᱵᱚᱱᱚᱛ

ᱵᱟᱸᱠᱩᱲᱟ ᱨᱮ ᱢᱳᱴ ᱯᱮᱭᱟ (᱓) ᱯᱩᱨᱚᱥᱚᱵᱷᱟ ᱢᱮᱱᱟᱜᱼᱟ । ᱱᱚᱣᱟ ᱠᱚᱫᱚ ᱦᱩᱭᱩᱜ ᱠᱟᱱᱟ –
 ᱵᱟᱸᱠᱩᱲᱟ
 ᱵᱤᱥᱱᱩᱯᱩᱨ
 ᱥᱳᱱᱟᱢᱩᱠᱷᱤ
ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱯᱳᱹᱭᱨᱚᱥᱚᱝᱛᱷᱟ ᱫ ᱚ ᱦᱩᱭᱩᱜ ᱠᱟᱱᱟ ᱥᱳᱱᱟᱢᱩᱠᱷᱤ ।

ᱚᱛᱱᱚᱜ
ᱦᱚᱱᱚᱛ ᱨᱮᱭᱟᱜ ᱥᱟᱢᱟᱝ ᱱᱟᱠᱷᱟ ᱨᱮ ᱫᱚ ᱵᱮᱝᱜᱚᱞ ᱨᱮᱭᱟᱜ ᱴᱟᱺᱰᱤ ᱴᱤᱠᱩᱡ ᱟᱨ ᱯᱟᱪᱮ ᱱᱟᱠᱷᱟ ᱨᱮ ᱫᱚ ᱪᱷᱚᱴᱟ ᱱᱟᱜᱽ ᱯᱩᱨ ᱩᱥᱩᱞ ᱦᱟᱥᱟ ᱥᱟᱶ ᱡᱚᱲᱟᱣ ᱢᱮᱱᱟᱜ ᱟᱠᱟᱫᱟ ।

ᱵᱟᱠᱩᱲᱟ ᱦᱚᱱᱚᱛ ᱨᱮᱭᱟᱜ ᱠᱚᱭᱮ ᱱᱟᱠᱷᱟ ᱫᱚ ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱟᱨ ᱯᱟᱪᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ, ᱯᱟᱪᱮ ᱱᱟᱠᱷᱟ ᱫᱚ ᱯᱩᱨᱩᱞᱤᱭᱟᱹ ᱦᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ, ᱮᱛᱚᱢ ᱱᱟᱠᱷᱟ ᱫᱚ ᱡᱷᱟᱲᱜᱨᱟᱢ ᱦᱚᱱᱚᱛ, ᱥᱟᱢᱟᱝ ᱢᱤᱫᱽᱱᱤ ᱯᱩᱨ ᱦᱚᱱᱚᱛ ᱟᱨ ᱯᱟᱪᱷᱮ ᱢᱤᱫᱽᱱᱤ ᱯᱩᱨ ᱦᱚᱱᱚᱭ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ, ᱟᱨ ᱥᱟᱢᱟᱝ ᱱᱟᱠᱷᱟ ᱫᱚ ᱦᱩᱜᱽᱞᱤ ᱦᱚᱱᱚᱛ ᱨᱮᱭᱟᱜ ᱟᱫᱚᱢ ᱦᱤᱥ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ᱾ ᱵᱟᱠᱩᱲᱟ ᱦᱚᱱᱚᱛ ᱨᱮᱭᱟᱜ ᱠᱚᱭᱮ ᱱᱟᱠᱷᱟ ᱫᱚ ᱫᱟᱢᱩᱫᱚᱨ ᱧᱩᱛᱩᱢ ᱟᱱ ᱜᱟᱰᱟ ᱟ.ᱛᱩᱜ ᱠᱟᱱᱟ, ᱚᱠᱟ ᱫᱚ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱠᱷᱚᱱ ᱵᱮᱜᱟᱨ ᱟᱠᱟᱱ ᱾

ᱠᱟᱹᱣᱰᱤ ᱟᱹᱨᱤ
ᱵᱟᱸᱠᱩᱲᱟ ᱦᱚᱱᱚᱛ ᱫᱚ ᱠᱟᱹᱣᱰᱤ ᱟᱹᱨᱤ ᱞᱮᱠᱟ ᱛᱮ ᱛᱟᱭᱱᱚᱢ ᱦᱚᱱᱚᱛ ᱠᱟᱱᱟ ᱟᱨ ᱵᱟᱹᱲᱛᱤ ᱠᱟᱭᱛᱮ ᱪᱟᱥ ᱟᱵᱟᱫᱽ ᱨᱮ ᱜᱮ ᱴᱮᱦᱥᱱᱰ ᱢᱮᱱᱟᱜ ᱟᱠᱟᱫᱟ᱾ ᱦᱚᱱᱚᱛ ᱨᱮᱭᱟᱜ ᱥᱟᱭ ᱠᱟᱲᱟ ᱗᱐% ᱦᱤᱥ ᱟᱨᱡᱟᱣ ᱜᱮ ᱪᱟᱥ ᱟᱵᱟᱫᱽ ᱠᱷᱚᱱ ᱦᱤᱡᱩᱜ ᱠᱟᱱᱟ ᱾

ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱯᱩᱨᱱᱤᱭᱟ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱓,᱕᱙᱖,᱒᱙᱒ ᱡᱚᱱᱟ, ᱦᱚᱲ ᱞᱮᱠᱷᱟ ᱦᱤᱥᱟ.ᱵᱽ ᱛᱮ ᱱᱚᱣᱟ ᱦᱚᱱᱚᱛ ᱫᱚ ᱟᱢᱫᱟᱡᱽ ᱞᱤᱛᱷᱩᱣᱱᱤᱭᱟ ᱫᱤᱥᱚᱢ ᱥᱚᱢᱟᱱ ᱟᱨᱵᱟᱝ ᱟᱢᱮᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱠᱚᱱᱮᱠᱴᱤᱠᱟᱴ ᱯᱚᱱᱚᱛ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜᱼᱟ ᱾ ᱱᱤᱭᱟ. ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱘᱐ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱜᱟᱺᱴ ᱠᱤᱞᱚᱢᱤᱴᱚᱨ ᱡᱟᱭᱜᱟ ᱨᱮ ᱕᱒᱓ ᱡᱚᱱᱟ ᱦᱚᱲ ᱠᱚ ᱜᱤᱨᱟ.ᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟᱹᱵᱤᱡ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱵᱟ.ᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱑᱒.᱖᱔%᱾ ᱵᱟᱠᱩᱲᱟ ᱦᱚᱱᱚᱛ ᱨᱮ ᱢᱤᱫ ᱜᱮ- ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱙᱕᱔ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱗᱐.᱙᱕% ᱾

᱒᱐᱐᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ, ᱵᱟᱸᱠᱩᱲᱟ ᱦᱚᱱᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱛᱟᱦᱮ ᱠᱟᱱᱟ ᱞᱮᱠᱷᱟ ᱜᱩᱴ ᱓,᱑᱙᱑,᱘᱒᱒ ᱡᱚᱱᱟ, ᱱᱩᱠᱩ ᱢᱩᱫᱽ ᱨᱮ ᱑,᱖᱓᱔,᱕᱖᱑ ᱡᱚᱱᱟ ᱫᱚ ᱦᱮᱨᱮᱞ ᱟᱨ ᱑,᱕᱕᱗,᱒᱖᱑ ᱡᱚᱱᱟ ᱫᱚ ᱢᱟᱭᱡᱤᱣ ᱠᱟᱱᱟ ᱠᱚ᱾ ᱑᱙᱙᱑ ᱥᱮᱨᱢᱟ ᱠᱷᱚᱱ ᱒᱐᱐᱑ ᱥᱮᱨᱢᱟ ᱦᱟ.ᱵᱤᱡ ᱜᱮ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱵᱟ.ᱰᱚᱜ ᱨᱮᱭᱟᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ- ᱑᱓.᱗᱙ ᱦᱤᱥ, ᱚᱠᱟ ᱫᱚ ᱜᱚᱴᱟ ᱯᱚᱪᱷᱤᱢ ᱵᱮᱝᱜᱚᱞ ᱨᱮᱭᱟᱜ ᱦᱚᱲ ᱞᱮᱠᱷᱟ ᱵᱟ.ᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱑᱗.᱘᱔% ᱦᱤᱥ᱾ ᱱᱟᱝᱜᱽᱨᱟᱦᱟ ᱨᱮᱭᱟᱜ ᱦᱚᱲ ᱠᱮᱠᱷᱟ ᱫᱚ ᱛᱟᱦᱮ ᱠᱟᱱᱟ ᱒᱓᱕,᱒᱖᱔ ᱡᱚᱱᱟ ᱦᱚᱲ ᱵᱚᱫᱚᱞ ᱛᱮ  ᱒,᱙᱕᱖,᱕᱕᱖ ᱡᱚᱱᱟ ᱛᱟᱦᱮ ᱠᱟᱱᱟ ᱾

᱑᱘᱗᱒ ᱥᱮᱨᱢᱟ ᱨᱮ ᱯᱟ.ᱦᱤᱞ ᱫᱷᱟᱣ ᱦᱚᱲ ᱞᱮᱠᱷᱟ ᱫᱚ ᱦᱩᱭ ᱞᱮᱱᱟ ᱾ ᱱᱤᱛ ᱛᱤᱱᱟ.ᱜ ᱢᱟᱨᱟᱝ ᱡᱟᱭᱜᱟ ᱢᱮᱱᱟᱜᱼᱟ, ᱱᱚᱱᱰᱮ  ᱙᱖᱘,᱕᱙᱗ ᱡᱚᱱᱟ ᱛᱟᱦᱮ ᱠᱟᱱᱟ ᱾ ᱑᱙᱐᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱛᱮ ᱙᱐.᱗% ᱦᱚᱲ ᱫᱚ ᱵᱟᱝᱜᱽᱞᱟ ᱨᱮᱭᱟᱜ ᱦᱩᱰᱤᱧ ᱯᱟᱹᱨᱥᱤ ᱨᱚᱲᱮᱫᱟ ᱾  ᱚᱱᱟ ᱦᱩᱰᱤᱧ ᱯᱟᱹᱨᱥᱤ ᱨᱮᱭᱟᱜ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ ᱨᱚᱲᱤ ᱵᱚᱞᱤ, ᱚᱠᱟ ᱫᱚ ᱮᱴᱟᱜ ᱦᱚᱱᱚᱛ ᱠᱚᱨᱮ ᱦᱚ ᱠᱚ ᱵᱮᱵᱷᱟᱨᱮᱫ ᱠᱟᱱᱟ ᱾ ᱥᱟᱱᱛᱟᱞᱤ ᱯᱟ.ᱨᱥᱤ ᱫᱚ ᱙% ᱦᱚᱲ ᱠᱚ ᱨᱚᱲᱮᱫ ᱠᱟᱱ ᱛᱟᱦᱮᱱᱟ ᱾ ᱥᱟᱭ ᱠᱟᱲᱟ ᱘᱗.᱔% ᱦᱤᱥ ᱦᱚᱲ ᱫᱚ ᱦᱤᱱᱫᱩ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫ ᱠᱟᱱ ᱛᱟᱦᱮᱱᱟ, ᱘% ᱦᱤᱥ ᱦᱚᱲ ᱫᱚ ᱥᱟᱨᱤ ᱫᱷᱚᱨᱚᱢ ᱟᱨ ᱥᱟᱨᱮᱡ ᱕.᱖ % ᱦᱤᱥ ᱦᱚᱲ ᱫᱚ ᱢᱩᱥᱞᱟ. ᱫᱷᱚᱨᱚᱢ ᱠᱚ ᱯᱟᱧᱡᱟᱭᱨᱫ ᱠᱟᱱ ᱛᱟᱦᱮᱱᱟ ᱾  ᱚᱞ ᱯᱟᱲᱦᱟᱣ ᱦᱚᱲ ᱠᱚ ᱨᱮᱭᱟᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱖᱓.᱘᱔% ᱦᱤᱥ ᱾O’Malley, L.S.S., pp. 48-52 Bankura has a literacy rate of 63.84 per cent.

ᱚᱞᱚᱜ ᱯᱚᱲᱦᱚᱱ ᱟᱨ ᱥᱟᱥᱛᱷᱚ  

ᱵᱟᱸᱠᱩᱲᱟ ᱨᱮᱱᱟᱜ ᱢᱳᱴ ᱚᱞᱚᱜ ᱯᱚᱲᱦᱚᱱ ᱨᱮᱱᱟᱜ ᱦᱟᱨ ᱖᱓ᱹ᱔᱔%। ᱱᱚᱣᱟ ᱢᱩᱫᱨᱮ ᱠᱚᱲᱟ ᱠᱚ ᱗᱖ᱹ᱗᱖% ᱟᱨ ᱛᱤᱨᱞᱟᱹ ᱠᱚ ᱔᱙ᱹ᱔᱓%। ᱟᱹᱛᱩ ᱚᱲᱟᱜ ᱠᱚᱨᱮ ᱚᱞᱚᱜ ᱯᱚᱦᱚᱱ ᱨᱮᱱᱟᱜ ᱦᱟᱨ ᱖᱒ᱹ᱐᱙% ᱟᱨᱟ ᱯᱳᱹᱭᱨᱚ ᱠᱚᱨᱮ ᱘᱐ᱹ᱒᱒%। ᱒᱐᱓-᱐᱔ ᱥᱟᱞ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ,ᱥᱤᱠᱨᱤᱛᱚ ᱤᱥᱠᱩᱞ ᱢᱮᱱᱟᱜᱼᱟ ᱓᱙᱓᱐ ᱜᱚᱴᱟᱝ । ᱱᱚᱣᱟ ᱠᱚ ᱢᱩᱫᱨᱮ ᱥᱤᱠᱨᱤᱛ ᱤᱥᱠᱩᱞ ᱓᱔᱒ ᱜᱚᱴᱟᱝ,ᱡᱩᱱᱤᱭᱟᱹᱨ ᱤᱥᱠᱩᱞ ᱑᱑᱙ᱜᱚᱴᱟᱝ,ᱢᱟᱫᱷᱚᱢᱤᱠ ᱤᱥᱠᱩᱞ ᱒᱑᱗ᱜᱚᱴᱟᱝ ᱟᱨ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱑᱐᱓ ᱜᱚᱴᱟᱝ ᱾ ᱪᱮᱛᱟᱱ ᱪᱟᱱᱚᱪ ᱨᱮ ᱯᱟᱲᱦᱟᱜ ᱞᱟᱹᱜᱤᱫ ᱑᱔ ᱜᱚᱴᱟᱝ ᱰᱤᱜᱨᱤ ᱠᱚᱞᱮᱡ,᱕ ᱜᱚᱴᱟᱝ ᱤᱱᱡᱤᱱᱤᱭᱟᱹᱨ ᱠᱚᱞᱮᱡᱽ, ᱢᱤᱫᱴᱟᱹᱝ ᱯᱚᱞᱤᱴᱮᱠᱱᱤᱠ ᱠᱚᱞᱮᱡ ᱢᱮᱱᱟᱜ-ᱟ ᱱᱚᱣᱟ ᱦᱚᱱᱚᱛ ᱨᱮ ᱾ ᱢᱤᱫᱴᱟᱹᱝ ᱵᱤᱥᱥᱚ ᱵᱤᱫᱫᱟᱜᱟᱲ ᱟᱨ ᱓ ᱜᱚᱴᱟᱝ ᱢᱩᱠᱛᱚ ᱵᱤᱥᱥᱚ ᱵᱤᱫᱫᱟᱜᱟᱲ ᱢᱮᱱᱟᱜᱼᱟ । ᱵᱟᱸᱠᱩᱲᱟ ᱨᱮ ᱔᱕᱑ ᱜᱚᱴᱟᱝ ᱥᱤᱥᱷᱩ ᱥᱤᱠᱽᱠᱷᱟ ᱠᱮᱱᱫᱨᱚ ᱟᱨ ᱒᱘᱑ᱜᱚᱴᱟᱝ ICDS ᱨᱮ ᱚᱱᱜᱚᱱᱚᱣᱟᱲᱤ ᱢᱮᱱᱟᱜᱼᱟ । ᱱᱚᱣᱟ ᱠᱚ ᱪᱷᱟᱰᱟ ᱑᱓᱐ ᱜᱚᱴᱟᱝ ᱞᱟᱭᱵᱨᱮᱨᱤ ᱟᱨ ᱑᱓᱒ ᱜᱚᱴᱟᱝ ᱵᱤᱱᱟ ᱯᱩᱭᱥᱟ ᱛᱮ ᱯᱟᱲᱦᱟᱜ ᱞᱟᱹᱜᱤᱫ ᱚᱲᱟᱜ ᱢᱮᱱᱟᱜᱼᱟ ᱱᱚᱣᱟ ᱦᱚᱱᱚᱛ ᱨᱮ ।

ᱵᱟᱸᱠᱩᱲᱟ ᱦᱚᱱᱚᱛ ᱨᱮ ᱑᱕ ᱜᱚᱴᱟᱝ ᱥᱚᱨᱠᱟᱨᱤ ᱦᱟᱥᱯᱟᱛᱟᱞ ᱢᱮᱱᱟᱜᱼᱟ । ᱱᱚᱣᱟ ᱪᱷᱟᱰᱟ ᱘᱗ᱜᱚᱴᱟᱝ ᱥᱟᱥᱛᱷᱚ ᱠᱮᱱᱫᱨᱚ,᱕᱐᱘ ᱜᱚᱴᱟᱝ ᱠᱞᱤᱱᱤᱠ,᱔᱒ ᱜᱚᱴᱟᱝ ᱰᱤᱥᱯᱮᱱᱥᱟᱨᱤ ᱢᱮᱱᱟᱜᱼᱟ । ᱵᱟᱸᱠᱩᱲᱟ ᱯᱳᱹᱭᱨᱚ ᱥᱚᱵᱷᱟᱨᱮ ᱓,ᱵᱤᱥᱱᱩᱯᱩᱨ ᱟᱨ ᱥᱳᱱᱟᱢᱩᱠᱷᱤ ᱨᱮ ᱢᱤᱫ ᱴᱟᱝ ᱠᱟᱛᱜᱷᱟᱥᱯᱟᱛᱟᱞ ᱢᱮᱱᱟᱜᱼᱟ ।

ᱵᱟᱸᱠᱩᱲᱟ ᱦᱚᱱᱚᱛ ᱨᱮ ᱒᱔ ᱜᱚᱴᱟᱝ ᱥᱚᱢᱚᱥᱴᱷᱤ ᱡᱤᱭᱟᱹᱞᱤ (ᱯᱨᱟᱱᱤ) ᱥᱟᱥᱛᱷᱚ ᱠᱮᱱᱫᱨᱚ ᱟᱨ ᱒᱔ ᱜᱚᱴᱟᱝ ᱡᱟᱹᱥᱛᱤ ᱥᱚᱢᱚᱥᱴᱷᱤ ᱡᱤᱭᱟᱹᱞᱤ (ᱯᱨᱟᱱᱤ) ᱥᱟᱥᱛᱷᱚ ᱠᱮᱱᱫᱽᱨᱚ ᱪᱷᱟᱰᱟ ᱯᱮᱭᱟ ᱯᱚᱱᱚᱛ ᱡᱤᱭᱟᱹᱞᱤ (ᱯᱨᱟᱱᱤ) ᱥᱟᱥᱛᱷᱚ ᱠᱮᱱᱫᱨᱚ ᱢᱮᱱᱟᱜᱼᱟ ।

ᱯᱟᱹᱨᱥᱤ/ᱟᱲᱟᱝ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Official website


ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱦᱚᱱᱚᱛ ᱠᱚ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱠᱚᱭᱞᱟ ᱠᱷᱟᱫᱟᱱ ᱦᱚᱱᱚᱛ ᱠᱚ
ᱛᱷᱚᱠ:1881 establishments in India